stanford-oval/wikipedia huggingface dataset:
K-Rauta

| K-Rauta |
| --- | --- |

Tunnuslause:  Yllättävän helppoa
Tuotetyyppi:  rautakauppa
Omistaja:  Kesko
Kotisivu:  Kotisivut
Infobox OKNimi-testi OK: 
K-raudan logo Suomessa vuoteen 2017 asti, käytetään edelleen Virossa ja Ruotsissa.
K-Raudan myymälä Alajärvellä kesäkuussa 2017.
K-Rauta (aiemmin K-rauta) on suomalaisen Keskon kansainvälinen rautakauppaketju ja osa K-ryhmää. K-Rauta toimii Suomen lisäksi Ruotsissa, Virossa ja Latviassa nimellä K Senukai. Osana K-Rauta-ketjun uudistusta Rautiat yhdistyivät osaksi K-Rauta-ketjua keväällä 2017, ja uudella ketjulla on Suomessa noin 140 kauppaa. Uudistukseen kuului myös uusi logo, joka on yhdenmukainen koko Keskon uuden ilmeen kanssa.
Ruotsissa K-Raudalla on noin 10 kauppaa. Kesko ilmoitti vuoden 2023 lopussa keskittävänsä rautakaupan liiketoimintonsa Ruotsissa K-Bygg-ketjuun. K-Rauta-myymälät Ruotsissa tullaan joko muuttamaan K-Bygg-myymälöiksi tai sulkemaan. Virossa ja Latviassa kummassakin on kahdeksan kauppaa.
Suomessa K-Raudat toimivat kauppiasliiketoimintamallilla, eli jokaista kauppaa vetää K-kauppiasyrittäjä. Muissa toimintamaissa toiminnasta vastaa Kesko.
Vuoteen 2017 asti Suomessa oli myös K-Rauta Express-myymälöitä, jotka olivat K-Marketin kokoisia rautakauppoja.
Kesko ilmoitti myyvänsä Venäjällä toimivat K-Raudat keväällä 2018.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu
K-extra

| K-extra |
| --- | --- |

Tunnuslause:  Hyvin palveleva. Sinua varten.
Tuotetyyppi:  elintarvikkeet
Omistaja:  Kesko
Perustettu:  1996
Lakkautettu:  2015
Kotisivu:  k-extra.fi
Infobox OKNimi-testi OK: 
K-extra Sinisalmi Lieksan Viekissä.
K-extra (aiemmin K-Extra) oli Keskon omistama suomalainen päivittäistavaraketju, jonka tuotevalikoima oli pienempi kuin K-Marketeissa. K-extra toimi yleensä kaupunkien keskustoissa, lähiöissä, maaseututaajamissa ja -kylissä.
Ketju perustettiin vuonna 1996, jolloin eräät pienet, ketjuihin kuulumattomat K-kaupat liittyivät siihen. K-lähikaupat ja Rimit yhdistettiin K-market-, K-extra ja K-pikkolo-ketjuihin vuonna 2003.
Lakkauttaminen

Ketju sulautettiin osaksi K-Market-ketjua vuoden 2015 aikana. Suurin osa kaupoista laajeni K-Marketeiksi, ja jäljelle jääneet kaupat joko muuttuivat ketjujen ulkopuolisiksi K-kaupoiksi tai lopettivat toimintansa kokonaan.
Koripallo kesäolympialaisissa 2016

Koripallossa kilpailtiin Rio de Janeiron 2016 kesäolympialaisissa 20:tta kertaa. Kilpailut käytiin Arena de Deodorolla, jonne mahtuu yleisöön 5 000, sekä OTC Hall 1:ssä, jonne mahtuu yleisöön 16 000 henkilöä.  Tapahtumia on kaksi, joista toinen miehille ja toinen naisille. Joukkueita tulee kumpaankin tapahtumaan 12. Menestynein maa oli Yhdysvallat, joka voitti sekä miesten että naisten turnauksen. Serbia saavutti hopeaa miesten turnauksessa ja pronssia naisten turnauksessa. Espanja puolestaan sai hopeaa naisten turnauksessa ja pronssia miesten turnauksessa.
Koripalloturnausten osallistujamaiden valintajärjestelmä julkaistiin kesäkuussa 2015. Sekä miehissä että naisissa vain yksi maa, vuoden 2014 ja siten hallitseva maailmanmestari Yhdysvallat, sai suoran osallistumisoikeuden. Isäntämaa Brasiliankaan osallistumisoikeus ei tuolloin ollut vielä varmistunut mutta varmistui elokuussa 2015. Suoraan Rioon pääsivät vuoden 2015 EM-kilpailujen loppuotteluun selviytyneet kaksi maata, ja sijoille 3–7 yltäneet maat osallistuivat jatkokarsintaan.
Osallistujat

| --- | --- |
 Miehet  Yhdysvallat   Brasilia   Australia   Nigeria   Venezuela   Argentiina   Espanja   Liettua   Ranska   Serbia   Kiina   Kroatia :  Naiset  Yhdysvallat   Brasilia   Serbia   Kanada   Australia   Japani   Ranska   Espanja   Valko-Venäjä   Turkki   Senegal   Kiina
Mitaliyhteenveto

| Laji | Kultaa | Hopeaa | Pronssia |
| --- | --- | --- | --- |
| Miehet   tiedot |  Yhdysvallat |  Serbia |  Espanja |
| Naiset   tiedot |  Yhdysvallat |  Espanja |  Serbia |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 2 | 0 | 0 | 2 |
| 2. |  Espanja | 0 | 1 | 1 | 2 |
| 2. |  Serbia | 0 | 1 | 1 | 2 |
| Yhteensä | Yhteensä | 2 | 2 | 2 | 6 |
Aiheesta muualla

Wikimedia Commonsissa on kuvia tai muita tiedostoja aiheesta .
Koripallo Rio de Janeiron 2016 kesäolympialaisten ja -paralympialaisten virallisilla sivuilla. (Arkistoitu – Internet Archive) (portugaliksi)
Kesäolympialaisten 2016 lajit ja kilpailutapahtumat
Ammunta | Golf | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Rugby | Soutu | Sulkapallo | Taekwondo | Taitouinti | Tennis | Triathlon | Uimahypyt | Uinti | Vesipallo | Voimistelu | Yleisurheilu
Koripallo olympialaisissa
1896–1900 •
1904 (Näytöslaji) •
1908–1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Kuolleista herännyt (elokuva)

| Kuolleista herännyt |
| --- | --- |

Ohjaaja:  Hannu Kahakorpi, Jukka Sipilä
Käsikirjoittaja:  Raimo Hartzell, Hannu Kahakorpi, Jukka Sipilä
Perustuu:  Algot Untolan romaaniin Kuolleista herännyt
Säveltäjä:  Eero Ojanen
Kuvaaja:  Raimo Hartzell
Leikkaaja:  Paavo Eskelinen
Lavastaja:  Georg Sikow
Pääosat:  Erkki Pajala   Eira Soriola   Georg Backlund   Oiva Lohtander
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  1975
Kesto:  94 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Kuolleista herännyt on vuonna 1975 valmistunut televisioelokuva, jonka ovat ohjanneet Hannu Kahakorpi ja Jukka Sipilä. Se perustuu Maiju Lassilan samannimiseen teokseen.
Elokuva oli Tauno Palon viimeinen.
Juoni

Vähävarainen juoppo ja tyhjäntoimittaja Jönni Lumperi saa kauppaneuvos Jöns Lundbergilta lahjaksi hienot vaatteet ja arvan, jolla hän voittaa 2 000 markkaa. Kaupunkilaiset erehtyvät luulemaan Lumperin voittaneen 20 000 markkaa ja luulevat häntä varakkaaksi. Ihastuksensa kohteen Makkara-Liisan Lumperi puolestaan luulee keränneen makkaramyynnillä 20 000 markkan omaisuuden, ja pariskunta alkaa suunnitella olemattomien 22 000 markan omaisuuden turvin yhteistä tulevaisuutta, jota varten Lumperi lähtee maakuntaan ostamaan maatilaa. Eri väärinkäsitysten seurauksena Lumperi luulee voivansa myydä tulevan maatilansa vieressä olevan kosken vesivoimayhtiölle ja hänestä tulisi näin miljonääri. Lumperin rosvoama rosvojoukko luulee juottaneensa Jönnille rikkihappoa, ja Jönni jää odottamaan kuolemaa, jota kuitenkaan ei tule. Samaan aikaan maatilan ja kosken myymiseen ja ostamiseen liittyvät väärinkäsitykset alkavat selvitä, ja Lumperin varattomuus tulee tunnetuksi. "Myrkytyksestään" toipunut rahaton Jönni saa tehtäväksi valmistaa hautaristin, joka osoittautuu hänen omakseen. Lopuksi Jönni palaa arkkuineen ja risteineen Helsinkiin, jossa Lumperin luullaan jo kuolleen.
Pääosissa

| 0 | 1 | 2 |
| --- | --- | --- |
|  Erkki Pajala  | … |  Jönni Lumperi   |
|  Hannu Kahakorpi  | … |  Hankku   |
|  Eira Soriola  | … |  Makkara-Liisa   |
|  Paavo Pentikäinen  | … |  Nuutinen   |
|  Georg Backlund  | … |  Jöns Lundberg   |
|  Oiva Lohtander  | … |  Paapuri   |
|  Martti Kainulainen  | … |  Punturi   |
|  Tauno Palo  | … |  eversti Porhola   |
|  Liisamaija Laaksonen  | … |  Kouran leski   |
|  Kari Franck  | … |  Kahilainen   |
|  Tuija Ernamo  | … |  neiti Riipiö   |
|  Irma Seikkula  | … |  Pinturin emäntä   |
Lauri Haukkamaa

| Lauri Haukkamaa> Henkilötiedot |
| --- | --- |
Syntynyt: 1972 (ikä 51–52)
Kansalaisuus:  Suomi
Ammatti:  elokuvaohjaaja, -⁠käsikirjoittaja ja -⁠tuottaja
Aiheesta muualla
IMDb 
Elonet
Lauri Haukkamaa (s. 1972) on suomalainen elokuvaohjaaja ja -käsikirjoittaja. Hän on toiminut myös elokuvatuottajana. Haukkamaa on ohjannut myös suomalaisten artistien ja yhtyeiden musiikkivideoita.
Elokuvat

Viimeistä kesää (1998) (ohjaus/tuotanto)
Sankarit (2002) (ohjaus/käsikirjoitus)
The Kin (2004) (ohjaus/käsikirjoitus)
Aiheesta muualla

Lauri Haukkamaa Internet Movie Databasessa. (englanniksi)
Lauri Haukkamaa Elonetissä.
Kontra

| Kontra> Tiedot |
| --- | --- |
Toiminnassa:  1977–noin 1980
Kotipaikka:  Suomi
Laulukieli:  suomi
Jäsenet:  Moog Konttinen, laulu   Eetu Tuominen, kitara ja laulu   Vaari Peltonen, kitara ja laulu   Jyrki K. Melartin, basso ja laulu   Kari Holm, rummut  
Levy-yhtiö:  Love Records  
Infobox OKNimi-testi OK: 
Kontra oli 1970-luvun lopulla toiminut suomalainen rock-yhtye, jonka johtohahmona ja laulusolistina oli Mauri ”Moog” Konttinen. Provosoivasta lavaesiintymisestään tunnetun yhtyeen ensimmäinen single oli versio alun perin Mari Laurilan lastenlaulusta ”Aja hiljaa isi”. Yhtyeen tunnetuin kappale on vuonna 1978 julkaistu ”Jerry Cotton” (alun perin The Kinksin ”Jack the Idiot Dunce”). 2000-luvulla Kontra on esiintynyt satunnaisesti myös nimellä Trakon.
Kontraa edelsi Virtanen-yhtyeestä muotoutunut 'Kontravirtanen', joka julkaisi samannimisen EP:n vuonna 1977.
Kokoonpano

Yhtyeen 1970-luvun kokoonpanoon kuuluivat:
Moog Konttinen – laulu
Eetu Tuominen – kitara ja laulu
Eero ”Vaari” Peltonen – kitara ja laulu
Jyrki K. Melartin – basso ja laulu
Kari ”Hohdin” Holm – rummut
Vuonna 2005 Kontra on esiintynyt kokoonpanossa:
Moog Konttinen – laulu
Eero Peltonen – kitara
Raimo Lähteenmäki - kitara
Pekka Lampinen – basso
Asko Vikki – rummut
Julkaisut > Studioalbumit

Ei kontrollia (1977)
Kontran toinen puoli (1978)
Mieto levy (1979; CD 2005)
Julkaisut > EP

Kontravirtanen (1977)
Julkaisut > Kokoelma-albumit

Suurimmat iskut (1996)
Julkaisut > Singlet

”Aja hiljaa isi” (1977)
”Jerry Cotton” (1978, uudelleenmasteroituna 2003)
”Olen Batman?” (1979)
”Autolla Kanarian saarille” (1980)
”Åland” (1980)
Julkaisut > Kokoelmilla

Jalometallia (2003,  kappale ”Jee Jee Jee”)
Aiheesta muualla

Kontra Moog Konttisen kotisivuilla.
Kontra Last.fm:ssä (englanniksi)
Kontravirtanen väänteli vanhoja hittejä vinosti virnuillen. Ylen Elävä arkisto.
Larissa Loyva

| Larissa Loyva> Henkilötiedot.Muusikko |
| --- | --- |
Taiteilijanimi:  Kellarissa
Laulukielet:  englanti, suomi
Aktiivisena:  1997–
Tyylilajit:  indie pop
Soittimet:  kosketinsoittimet
Yhtyeet:  P:ano, The Choir Practice
Levy-yhtiöt:  Mint Records
  [ Muokkaa Wikidatassa ] [ ohje ]  
Larissa Loyva on kanadalainen laulaja-lauluntekijä. Hän on julkaissut kaksi sooloalbumia taiteilijanimellään Kellarissa. Loyva soittaa myös useita albumeja julkaisseissa yhtyeissä P:ano ja The Choir Practice.
Suomalaiset sukujuuret omaava Loyva on levyttänyt kappaleita myös suomeksi. Hänen ensimmäiseltä sooloalbumiltaan löytyy muun muassa versio vanhasta kansansävelmästä Taivas on sininen ja valkoinen.
Diskografia

Flamingo (2008)
Moon of Neptune (2011)
Ocean Electro (2018)
Aiheesta muualla

Kellarissa Mint Recordsin kotisivuilla
Kaj Andresen

| Kaj Andresen> Tanskan asuntoministeri |
| --- | --- |
 Jens Otto Kragin II hallitus 26. syyskuuta 1964 – 2. helmikuuta 1968  
Edeltäjä:  Carl P. Jensen
Seuraaja:  Aage Hastrup
Kansankäräjäedustaja
 1947–1971  
Henkilötiedot
Syntynyt: 7. huhtikuuta 1907 Vedslet, Tanska
Kuollut: 27. kesäkuuta 1998 (91 vuotta)
Ammatti:  opettaja, poliitikko
Tiedot
Puolue:  Sosiaalidemokraatit
Kaj Andresen (7. huhtikuuta 1907 Vedslet – 27. kesäkuuta 1998) oli tanskalainen sosiaalidemokraattinen poliitikko. Hän istui kansankäräjillä vuosina 1947–1971 ja toimi Tanskan asuntoministerinä 1964–1968.
Aiheesta muualla

Kaj Andresen Tanskan kansankäräjien verkkosivuilla (tanskaksi)
Lauri Hannikainen

| Lauri Hannikainen> Lauri Juhani Hannikainen.Henkilötiedot |
| --- | --- |
Syntynyt: 4. kesäkuuta 1889 Jyväskylä
Kuollut: 21. lokakuuta 1921 (32 vuotta) Petsamo
Ammatti:  toimittaja, diplomaatti ja kirjailija
Kirjailija
Äidinkieli: suomi
Tuotannon kieli: suomi
Aikakausi:  1914-1921
Aiheet:  pohjoisen alueen luonnonläheisten olojen kuvausta
Esikoisteos:  Tenojoen varsilta ja Ruijasta (1914)
Aiheesta muualla
Löydä lisää kirjailijoitaKirjallisuuden teemasivulta
Lauri Juhani Hannikainen (4. kesäkuuta 1889 Jyväskylä – 21. lokakuuta 1921 Petsamo) oli suomalainen toimittaja, diplomaatti ja kirjailija.
Hannikaisen vanhemmat olivat seminaarin lehtori Pekka Juhani Hannikainen ja laulunopettaja Laura Alfhild ”Alli” Nikander. Hän pääsi ylioppilaaksi vuonna 1907 ja valmistui filosofian kandidaatiksi ja maisteriksi vuonna 1914. Hannikainen toimi Tietosanakirjan toimittajana vuosina 1910–1918 ja hän teki myös tutkimusmatkoja Vienan Karjalaan vuosina 1908 ja 1909 sekä Lappiin, Ruijaan ja Jäämerelle 1913.
Suomen itsenäistymisen jälkeen Hannikainen oli lähetystöneuvos ulkoministeriössä kuolinvuoteensa vuoteen 1921 asti, ja hän oli myös Itä-Karjalan komitean jäsenenä ja Itä-Karjalan toimikunnan puheenjohtajana vuonna 1918 sekä Itä-Karjalan toimituskunnan poliittisena osastonjohtajana vuodesta 1918 alkaen. Hannikainen toimi Suomen rauhanvaltuuskunnan Karjalan ja Petsamon kysymysten asiantuntijana Pariisissa.
Syksyllä 1921 Hannikainen osallistui Petsamossa Suomen ja Venäjän välisen rajalinjan määrittämiseen toimien suomalaisen retkikunnan sihteerinä. Retkikunta lähti liikkeelle 16. lokakuuta Moskovan kolttakylästä kohti Korvatunturia. Rajankäynti kuitenkin keskeytyi matkan puolivälissä, kun Hannikainen hukkui 21. lokakuuta Iso-Huutojärvellä lähdettyään pelastamaan jäihin vajonnutta suomalaisten kolttaopasta. Hannikaisen kuolema vaikutti kuitenkin niin, että suomalaiset ja venäläiset saattoivat sopia erimielisyytensä ja Petsamon rajalinja hyväksyttiin 31. lokakuuta 1921.
Hannikaisen veljiä olivat musiikkimiehet Arvo, Ilmari, Tauno ja Väinö Hannikainen. Hänen poikansa oli suurlähettiläs Heikki Hannikainen. Pojantytär oli Ann-Elise Hannikainen.
Teoksia

Tenojoen varsilta ja Ruijasta. 1914
Pohjolan poikia : kaksi kertomusta perimmästä pohjolasta, kuvittaneet Onni Muusari ja Ilmari Haapakoski, nuorisokirja. Valistus 1916
Kuolevan laulun mailta ynnä Pohjolan saloilta, novellikokoelma. Otava 1917
Erakkojärveläiset: palanen saloelämää, romaani. Otava 1918
Petsamon opas : kuvaus Petsamon luonnosta, asutuksesta, elinkeinoista ja historiallisista vaiheista sekä selostus matkareiteistä, kirjoittajat Eero Lampio ja Lauri Hannikainen. Otava 1921
Aiheesta muualla

Vapaasti ladattavia Lauri Hannikaisen kirjoja Project Gutenbergilta ja Projekti Lönnrotilta
Lauri Hannikainen ja hänen viimeiset kuvansa, Suomen Kuvalehti, 05.11.1921, nro 45, s. 5, Kansalliskirjaston digitaaliset aineistot
E. N. Mannisen kuvaus Petsamon rajankäynnistä vuonna 1921, valokuvat Lauri Hannikainen:
Rajakomisionin poromiehenä, Kansan kuvalehti, 02.01.1931, nro 1, s. 4, Kansalliskirjaston digitaaliset aineistot
Rajankäynti Petsamossa vuonna 1921. Rajakomisionin poromiehenä II, Kansan kuvalehti, 09.01.1931, nro 2, s. 7, Kansalliskirjaston digitaaliset aineistot
Lauri Hannikaisen kuolema Huutojärvellä. Rajakomisionin poromiehenä III jatko ja loppu, Kansan kuvalehti, 16.01.1931, nro 3, s. 8, Kansalliskirjaston digitaaliset aineistot
KVF

| KVF> Sijainti |
| --- | --- |
Korkeus merenpinnasta:  ? m
Mitat
Korkein kohta:  ? m
Kapein kohta:  1,34 m
Levein kohta:  1,34 m
Kokonaispituus:  2,16 m
Pinta-ala yhteensä:  2,96 m2
Tilavuus yhteensä:  ? m3
Muita tietoja
Omistaja:  ei tietoa
Sisäänkäynnin tyyppi:  ?
Akseli:  ?
Koristelu:  ei koristelua
KVF on keskeneräinen hautakammio Kuninkaiden laaksossa, Egyptissä. Sijaintinsa perusteella sen on arvioitu kuuluvan Uuden valtakunnan 18. dynastian kaudelle.
Howard Carter löysi haudan vuonna 1921, mutta se on täynnä kiviromua eikä sinne pääse.
KVM-kytkin

Kvm-kytkimen toimintakaavio
KVM-kytkin
KVM-kytkin (engl. Keyboard, Video, Mouse) on lisälaite, joka mahdollistaa usean tietokoneen hallinnan yhden näppäimistön, näytön ja hiiren avulla. Osa KVM-kytkimistä pystyy jakamaan myös USB-laitteita ja kaiuttimia usealle koneelle. Jotkut KVM-kytkimet toimivat käänteisesti, eli niiden avulla yksi tietokone voidaan liittää useaan näyttöön, näppäimistöön ja hiireen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:KVM switch
Kamala

Wikisanakirjassa on tähän liittyvä sananselitys: .
Kamala tai KAMALA voi tarkoittaa ainakin seuraavia:
kamala, Mallotus philippensis -kasvista saatu rohdos ja värjäysaine
Kamala, intialainen naisen etunimi
Kamala, hindulaisen jumalattaren Lakshmin toinen nimi
Kamala, yhdysvaltalaisen showpainijan James Harrisin (1950–2020) esiintyjänimi
KAMALA, Kansan Markkinatutkimuslaitoksen lyhenne
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kamala”, voi hakea sivunnimihaulla, laajalla sivunnimihaulla tai tekstihaulla.
KVR

Lyhenne KVR voi tarkoittaa seuraavia:
Kangra Valley Railway, rautatieyhtiö Intiassa
Kettle Valley Railway, lyhenne KVR, lakkautettu rautatieyhtiö Brittiläisessä Kolumbiassa, Kanadassa
Kuusankosken–Voikan rautatie, lyhennetään joskus KVR, lakkautettu kapearaiteinen rautatie
Kuusivaaran seisake, liikennepaikkalyhenne Kvr, seisake rataosalla Rovaniemi–Kemijärvi
Kickapoo Valley Reserve
kokonaisvastuurakentaminen, lyhenne KVR, tarkoittaa rakennusurakkaa, jossa urakoitsija hoitaa sekä suunnittelun että rakentamisen
kuivausrumpu, lyhenne KVR, asuntokaupassa käytettävä lyhenne.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”KVR”, voi hakea sivunnimihaulla, laajalla sivunnimihaulla tai tekstihaulla.
Kamalesh Maitra

Kamalesh "Pandit" Maitra (1924 Itä-Bengali – 2005) oli intialainen säveltäjä ja muusikko. Hänen instrumenttinsa oli 10–16 tablarummusta muodostuva tabla tarang, jonka nimi tarkoittaa "aaltojen rumpuja". Maitra esiintyi konserteissa ja tanssiryhmien esityksissä eri puolilla Eurooppaa ja Aasiaa. Hänestä tuli länsimaissa intialaisen musiikin pioneeri, joka työssään seurasi Allauddin Khanin, Ali Akbar Khanin, Uday Shankarin ja Ravi Shankarin jalanjälkiä.
Vuonna 1974 Ravi Shankar ja George Harrison veivät Maitran menestyksekkäälle kiertueelle, ja kaksi vuotta myöhemmin hänet kutsuttiin esiintyjäksi Berliinin Meta-musiikkifestivaalille. Hän muutti kaupunkiin vuonna 1977 ja konserttiuransa ohella opetti siellä intialaista laulua sekä soitinmusiikkia. Hänen perustamiaan kokoonpanoja ovat Tabla Ensemble ja Ragatala Ensemble, joista ensin mainittu sittemmin nimettiin hänen mukaansa. Maitran debyyttialbumi oli Masters of Raga: Kamalesh Maitra, jonka julkaisi saksalainen Wergo-levy-yhtiö vuonna 1993. Hänen ensimmäinen Yhdysvaltoihin myyntiin tullut albumi oli Tabla Tarang – Melody on Drums (1996). Kyseisellä albumilla soittavat myös Trilok Gurtu ja Laura Patchen.
Vuonna 2000 Musica Vitae -festivaalin yhteydessä Maitra sai erikoiskunniapalkinnon elinikäisistä saavutuksistaan ja ansioistaan Berliinin kulttuurielämässä. Maitran soittama tabla tarang on pikemminkin tavallisen soittimen (tabla) harvinainen versio kuin harvinainen soitin. Hänen jälkeensä vain harvat ovat keskittyneet samaan soitinversioon.
Jääkiekkokaukalo

Jääkiekkokaukalo.
Jääkiekkokaukalo on erityisesti jääkiekkoa varten suunniteltu urheilusuorituspaikka.
Jääkiekkokaukalo muodostuu luistinradasta sekä sitä reunustavista laidoista, jotka on kulmistaan pyöristetty. Kaukalon sisäpuolisen alueen alustana on jää. Kaukalon tavallisesti puiset reunat ovat vähän yli metrin korkuiset. Lisäksi erityisesti jääkiekkoa pelattaessa reunojen yläpuolella on turvallisuussyistä panssariverkosta, lasista tai pleksistä valmistetut läpinäkyvät seinät. Jääkiekkokaukalon pituus ja leveys ovat Pohjois-Amerikassa noin 61×26 metriä ja Euroopassa 60×30 metriä.
Jään pintaan on tehty erilaisia merkintojä sen mukaisesti, minkä urheilulajin harjoittamiseen sitä käytetään.
Jääkiekkokaukalossa voidaan pelata myös esimerkiksi ringetteä ja kaukalopalloa.
Mitat

Vuonna 2014 voimaan tullut Kansainvälisen Jääkiekkoliiton sääntökirjaa määrää jääkiekkokaukalolle seuraavat mitat:
Pituus 56–61 metriä
Leveys 26– 30 metriä
Kansainvälisen Jääkiekkoliiton järjestämissä otteluissa vastaavat rajat ovat: 60–61 metriä ja 29–30 metriä.
Laidan korkeus 1,02–1,22 metriä jään pinnasta mitattuna
Kentän päädyssä suojalasin (pleksin) korkeus on 160–200 cm, muualla kentän sivuilla vähintään 100 cm (paitsi pelaaja-aitioiden kohdalla)
Siniviivojen ja punaviivan leveys on 30 cm, maaliviivan 5 cm
Laidan alaosassa on oltava keltainen 15–25 cm:n korkuinen potkulevy
Keskiympyrän ja aloitusympyröiden halkaisija on 4,5 metriä
Maalialue on puoliympyrä, jonka säde on 1,8 metriä
Kansainvälisen Jääkiekkoliiton järjestämissä otteluissa
Maaliviivan ja päädyn välinen alue on 4 metriä pitkä
Maaliviivan ja siniviivan välinen alue on 18,8 metriä pitkä
Keskialue (siniviivojen väli) on 17,3 metriä pitkä
NHL-otteluissa
Kenttä on 61 metriä pitkä ja 25,9 metriä leveä
Hyökkäysalue on 19,5 metriä pitkä
B-pisteet ovat 6,1 metriä maaliviivasta
A-pisteet ovat 1,5 metriä paitsioviivasta
Keskialue on 15,2 metriä pitkä
Maaliviiva on 3,4 metriä päätylaidasta
Keski- ja b-pisteen ympyrän halkaisija on 4,6 metriä
Paitsioviivat ja keskiviiva ovat 30,5 cm paksuja
Muut viivat ovat 5 cm paksuja
Keskialoituspiste on 30,5 senttimetriä halkaisijaltaan, ja muut pisteet 61 senttimetriä
Tuomarin alueen säde on 3 metriä
Kansainvälisen jääkiekkoliiton ja NHL:n käyttämät kenttämitat
Turkuhallin jääkiekkokaukalo.
Kaibolovo

Kaibolovo tarkoittaa seuraavia asioita:
Kaipaala (ven. Kaibolovo), entinen kylä Leningradin alueen Jaaman piirin Laukaansuun kunnassa
Kaipala (ven. Kaibolovo), kylä Leningradin alueen Jaaman piirin Ahokylän kunnassa
Kaipala tai Kaipola (ven. Kaibolovo), kylä entisessä Liissilän seurakunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaibolovo”, voi hakea sivunnimihaulla, laajalla sivunnimihaulla tai tekstihaulla.
Kahden komplementti

Kahden komplementti on binääriluvun esitys, jota käytetään tietokoneissa yksinkertaistamaan vähennyslaskutoimitusta. Kahden komplementtia käytettäessä vähennyslasku muuntuu tavalliseksi yhteenlaskuksi, jonka tietokone voi helposti suorittaa. Silloin riittää, kun huolehditaan yhteenlaskussa ylivuototapauksessa muistinumeron carry-bitistä. Vähennyslaskun lainaus eli borrow-bittiä ei silloin laskuissa tarvita.
Yleisesti kahden komplementti -esitystä käytetään tietokoneissa myös osoittamaan negatiivisia lukuja (eli lukuja jotka ovat <0). Jotkut tietokoneet ilmaisevat negatiivisen luvun kuitenkin vaihtoehtoisella etumerkillä (engl. sign-bit) menettelyllä, jolloin binäärisanan ylintä bittiä (MSB) käytetään osoittamaan luvun negatiivisuutta. Komplementtiesityksellä saavutetaan muitakin etuja, edellä mainitun vähennyslaskun lisäksi. Sillä voidaan muun muassa esittää yhtä suurempi numeroavaruus tietokoneen muistissa, kun nollaa ei tarvitse koodata kahdesti. Tietokoneen muistissa olevan datan arvoalue voi silloin olla negatiivisella puolella yhtä suurempi. Esimerkiksi 16 bitin tapauksessa −32 768…32 76710.